rejauldu/bengali-wikipedia huggingface dataset:
২০২৪ গ্রীষ্মকালীন অলিম্পিকে ফুটবল – পুরুষদের প্রতিযোগিতা – নকআউট পর্বের সকল ম্যাচ ২০২৪ সালের ২ হতে ৯ই আগস্ট তারিখ পর্যন্ত ফ্রান্সের প্যারিসের পার্ক দে প্রাঁস, দেসিন-শার্পিউয়ের স্তাদ দ্য লিওঁ, মার্সেইয়ের স্তাদ দ্য মার্সেই, বর্দোর স্তাদ দ্য বর্দো এবং নঁতের স্তাদ দ্য লা বোজোয়ারে অনুষ্ঠিত হয়েছিল। এই পর্বে ৪ গ্রুপের প্রথম ও দ্বিতীয় স্থান অধিকারী ৮টি দল কোয়ার্টার-ফাইনালে এবং কোয়ার্টার-ফাইনালের বিজয়ী ৪টি দল দুই সেমি-ফাইনালে মুখোমুখি হয়েছিল। সবশেষে সেমি-ফাইনালের বিজয়ী দল ফাইনালে মুখোমুখি হয়েছিল।  নিম্নে তালিকাভুক্ত ম্যাচগুলোর সময় মধ্য ইউরোপীয় গ্রীষ্মকালীন সময় (ইউটিসি+২) অনুযায়ী উল্লেখ করা হয়েছিল। যদি স্থানটি একটি ভিন্ন সময় অঞ্চলে অবস্থিত হয়েছিল তবে স্থানীয় সময়ও উল্লেখ করা হয়েছিল।   বিন্যাস  নকআউট পর্বে, যদি একটি খেলার ফলাফল ৯০ মিনিট পরেও সমতায় থাকে, অতিরিক্ত সময়ের খেলা অনুষ্ঠিত হয়েছিল (১৫ মিনিট করে দুই অর্ধে ৩০ মিনিট), যেখানে প্রতিটি দলের ষষ্ঠ খেলোয়াড় বদল করার অনুমতি দেওয়া হয়েছিল। যদি অতিরিক্ত সময়ের পরেও খেলার ফলাফল সমতায় থাকে, তবে খেলার ফলাফল পেনাল্টি শুট-আউটের মাধ্যমে নির্ধারণ করা হয়েছিল।  কোয়ার্টার-ফাইনাল ম্যাচের সময়সূচী হলো:  কোয়ার্টার-ফাইনাল ১: গ্রুপ এ-এ প্রথম স্থান অধিকারী বনাম গ্রুপ বি-এ দ্বিতীয় স্থান অধিকারী   কোয়ার্টার-ফাইনাল ২: গ্রুপ বি-এ প্রথম স্থান অধিকারী বনাম গ্রুপ এ-এ দ্বিতীয় স্থান অধিকারী   কোয়ার্টার-ফাইনাল ৩: গ্রুপ সি-এ প্রথম স্থান অধিকারী বনাম গ্রুপ ডি-এ দ্বিতীয় স্থান অধিকারী   কোয়ার্টার-ফাইনাল ৪: গ্রুপ ডি-এ প্রথম স্থান অধিকারী বনাম গ্রুপ সি-এ দ্বিতীয় স্থান অধিকারী  সেমি-ফাইনাল ম্যাচের সময়সূচী হলো:  সেমি-ফাইনাল ১: কোয়ার্টার-ফাইনাল ১-এর বিজয়ী বনাম কোয়ার্টার-ফাইনাল ৩-এর বিজয়ী  সেমি-ফাইনাল ২: কোয়ার্টার-ফাইনাল ২-এর বিজয়ী বনাম কোয়ার্টার-ফাইনাল ৪-এর বিজয়ী  ব্রোঞ্জ পদক ম্যাচের সময়সূচী হলো:  সেমি-ফাইনাল ১-এ পরাজিত দল বনাম সেমি-ফাইনাল ২-এ পরাজিত দল  স্বর্ণ পদক ম্যাচের সময়সূচী হলো:  সেমি-ফাইনাল ১-এর বিজয়ী বনাম সেমি-ফাইনাল ২-এর বিজয়ী   উত্তীর্ণ দল  ৪টি গ্রুপের প্রতিটি গ্রুপ থেকে দুটি শীর্ষ স্থান অধিকারী দল কোয়ার্টার-ফাইনালের জন্য উত্তীর্ণ হয়েছিল।   গ্রুপ  প্রথম স্থান অধিকারী  দ্বিতীয় স্থান অধিকারী  এ   বি   সি   ডি     বন্ধনী    কোয়ার্টার-ফাইনাল  মরক্কো বনাম মার্কিন যুক্তরাষ্ট্র   জাপান বনাম স্পেন  মিশর বনাম প্যারাগুয়ে  ফ্রান্স বনাম আর্জেন্টিনা   সেমি-ফাইনাল  মরক্কো বনাম স্পেন ১৮ মিনিটে রেফারি ইলগিজ তানতাশেভ ইনজুরিতে পড়েছিলেন; এরপর ম্যাচের বাকি অংশের জন্য চতুর্থ কর্মকর্তা গ্লেন নাইবার্গের স্থলাভিষিক্ত হন।  ফ্রান্স বনাম মিশর   ব্রোঞ্জ পদক ম্যাচ    স্বর্ণ পদক ম্যাচ    তথ্যসূত্র    বহিঃসংযোগ      বিষয়শ্রেণী:২০২৪ গ্রীষ্মকালীন অলিম্পিকে ফুটবল – পুরুষদের প্রতিযোগিতা
মার্তোন দারদাই (; জন্ম: ১২ ফেব্রুয়ারি ২০০২) হলেন একজন জার্মান–হাঙ্গেরীয় পেশাদার ফুটবল খেলোয়াড়। তিনি বর্তমানে জার্মান ক্লাব হের্টা বিএসসি এবং হাঙ্গেরি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  ২০১৮ সালে, দারদাই জার্মানি অনূর্ধ্ব-১৬ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত জার্মানির বয়সভিত্তিক দলের হয়ে খেলার পর, তিনি ২০২৪ সালে হাঙ্গেরির হয়ে আন্তর্জাতিক পর্যায়ে অভিষেক করেছেন; হাঙ্গেরির জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন মার্তোন দারদাই ২০০২ সালের ১২ই ফেব্রুয়ারি তারিখে জার্মানির বার্লিনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল দারদাই জার্মানি অনূর্ধ্ব-১৬, জার্মানি অনূর্ধ্ব-১৭, জার্মানি অনূর্ধ্ব-১৯ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৮ সালের ২২শে মে তারিখে তিনি ফ্রান্স অনূর্ধ্ব-১৬ দলের বিরুদ্ধে ম্যাচে জার্মানি অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। জার্মানির বয়সভিত্তিক দলের হয়ে তিনি প্রায় ৫ বছরে ২৪ ম্যাচে অংশগ্রহণ করে ১টি গোল করেছেন।  ২০২৪ সালের ২২শে মার্চ তারিখে, ২২ বছর, ১ মাস ও ১০ দিন বয়সে, বাম পায়ে ফুটবল খেলায় পারদর্শী দারদাই তুরস্কের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে হাঙ্গেরির হয়ে অভিষেক করেছেন। উক্ত ম্যাচের ৬৭তম মিনিটে রক্ষণভাগের খেলোয়াড় বোতোন্দ বালোগের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২২ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি হাঙ্গেরি ১–০ গোলের ব্যবধানে জয়লাভ করেছিল।https://www.national-football-teams.com/matches/report/38647/Hungary_Turkey.html হাঙ্গেরির হয়ে অভিষেকের বছরে দারদাই সর্বমোট ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল হাঙ্গেরি  ২০২৪  ২  ০ সর্বমোট  ২  ০  তথ্যসূত্র  বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:হাঙ্গেরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:হের্টা বিএসসির খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:জার্মানির অনূর্ধ্ব-১৭ আন্তর্জাতিক ফুটবলার বিষয়শ্রেণী:জার্মানির অনূর্ধ্ব-১৯ আন্তর্জাতিক ফুটবলার বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:হাঙ্গেরির আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:বার্লিনের ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:হের্টা বিএসসি ২-এর খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:রেগিওনাললিগার খেলোয়াড়
right|thumb|নটিলাস শেলের কাটা পথ আনুমানিক লগারিদমীয় সর্পিলে সাজানো চেম্বার দেখায় সর্পিল হলো, গণিতে, বক্ররেখা যা বিন্দু থেকে নির্গত হয়, বিন্দুর চারদিকে ঘোরার সাথে সাথে আরও দূরে সরে যায়।  এটি ঘূর্ণায়মান ছাঁচগুলির উপ-প্রকার, বিস্তৃত গোষ্ঠী যাতে কেন্দ্রীভূত বস্তুগুলিও অন্তর্ভুক্ত থাকে।  তথ্যসূত্র   বহিঃসংযোগ     Archimedes' spiral transforms into Galileo's spiral. Mikhail Gaichenkov, OEIS  বিষয়শ্রেণী:বক্ররেখা
তিরুমালা সুন্দরা শ্রী রঙ্গনাথ (১৭ জুলাই ১৯৪৯ – ১৯ ডিসেম্বর ২০১৫) একজন ভারতীয় অভিনেতা ছিলেন, যিনি মূলত তেলুগু সিনেমা, তেলুগু থিয়েটার, টেলিভিশন এবং কয়েকটি তামিল চলচ্চিত্রে তার কাজের জন্য পরিচিত।  চল্লিশ বছরেরও বেশি সময়ের চলচ্চিত্র ক্যারিয়ারে, রঙ্গনাথ বিভিন্ন চরিত্রে তিন শতাধিক ফিচার ফিল্মে অভিনয় করেছিলেন। তিনি ১৯৬৯ সালে তেলুগু চলচ্চিত্র বুধিমান্টুডু দিয়ে আত্মপ্রকাশ করেছিলেন।    মৃত্যু  রঙ্গনাথকে হায়দরাবাদে তার বাসভবনে ১৯ ডিসেম্বর ২০১৫ তারিখে বিকেল ৫ টায় তার গৃহপরিচারিকা দ্বারা ঝুলন্ত অবস্থায় পাওয়া যায়। পরিবারের লোকজন তাকে দ্রুত হাসপাতালে নিয়ে গেলেও তাকে মৃত ঘোষণা করা হয়। পুলিশ পরিস্থিতি তদন্ত করে, এবং ময়নাতদন্ত এবং আরও প্রমাণের ভিত্তিতে আত্মহত্যার বিষয়টি নিশ্চিত হয়।    তথ্যসূত্র   বিষয়শ্রেণী:১৯৪৯-এ জন্ম বিষয়শ্রেণী:২০১৫-এ মৃত্যু বিষয়শ্রেণী:তেলুগু অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:তামিল চলচ্চিত্র অভিনেতা বিষয়শ্রেণী:ভারতীয় মঞ্চ অভিনেতা বিষয়শ্রেণী:চেন্নাইয়ের অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:অন্ধ্রপ্রদেশের অভিনেতা বিষয়শ্রেণী:২০১৫-এ আত্মহত্যা বিষয়শ্রেণী:ভারতে ফাঁসিতে ঝুলে আত্মহত্যা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:নন্দী পুরস্কার বিজয়ী
আবদুল হালিম বাংলাদেশের দিনাজপুর জেলার রাজনীতিবিদ, আইনজীবী ও দিনাজপুর-৪ আসনের সাবেক সংসদ সদস্য।   প্রাথমিক জীবন  আবদুল হালিম দিনাজপুর জেলায় জন্মগ্রহণ করেন।   রাজনৈতিক জীবন  আবদুল হালিম একজন আইনজীবী ও দিনাজপুর জেলা বিএনপির সদস্য। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে দিনাজপুর-৪ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি দিনাজপুর-৪ আসন থেকে পরাজিত হন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:দিনাজপুর জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:দিনাজপুর জেলার ব্যক্তি
লাকসাম–চাঁদপুর রেলপথ বাংলাদেশ রেলওয়ে কর্তৃক পরিচালিত বাংলাদেশের একটি মিটার-গেজ রেলপথ। এটি কুমিল্লা জেলার লাকসাম জংশন রেলওয়ে স্টেশন থেকে চাঁদপুর জেলার চাঁদপুর রেলওয়ে স্টেশন পর্যন্ত বিস্তৃত। এটি বাংলাদেশ রেলওয়ে পূর্বাঞ্চল কর্তৃক রক্ষণাবেক্ষণ ও পরিচালিত হয়।  উদ্বোধন ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। এই কোম্পানির অধীনে ১৮৯৫ সালের ১লা জুলাই চট্টগ্রাম থেকে কুমিল্লা ১৫০ কিমি রেলপথ এবং লাকসাম থেকে চাঁদপুর পর্যন্ত ৬৯ কিলোমিটার মিটার-গেজ রেলপথ উদ্বোধন করা হয়।  স্টেশন তালিকা লাকসাম জংশন চিতোষী রোড শাহরাস্তি মেহের ওয়ারুক হাজীগঞ্জ বলাখাল মধুরোড শাহতলী মৈশাদী হল্ট চাঁদপুর কোর্ট চাঁদপুর  রেল পরিষেবা লাকসাম–চাঁদপুর রেলপথ দিয়ে নিম্নোক্ত যাত্রীবাহী ট্রেন চলাচল করে: মেঘনা এক্সপ্রেস সাগরিকা এক্সপ্রেস  তথ্যসূত্র  বিষয়শ্রেণী:বাংলাদেশের মিটারগেজ রেলপথ
অদিতি চেঙ্গাপ্পা, একজন ভারতীয় চলচ্চিত্র অভিনেত্রী, তিনি তেলুগু, তামিল, হিন্দি এবং হলিউড চলচ্চিত্রে অভিনয় করেছেন। তিনি একজন গায়ক, পিয়ানোবাদক, পাশাপাশি তিনি একজন অভিজ্ঞ যোগ প্রশিক্ষক।    জীবনের প্রথমার্ধ  অদিতির জন্ম বেঙ্গালুরুতে। তাঁর বাবার নাম রাজ চেঙ্গাপ্পা, তিনি কোডাগু গৌড় সম্প্রদায়ের অন্তর্ভুক্ত। এই গৌড় (তুলু গৌড় এবং কোডাগু গৌড়) সম্প্রদায় হলো কর্ণাটকের ভোককলিগ সম্প্রদায়ের অন্তর্ভুক্ত যারা মূলত দক্ষিণ কানাড়া জেলা, কোদাগু জেলা, ভারতের কর্ণাটক রাজ্যে অধিবাসী। অদিতির বাবা নয়ডার ইন্ডিয়া টুডে গ্রুপের সম্পাদকীয় পরিচালক, তাঁর মা ঊষা চেঙ্গাপ্পা, একজন তামিল, ভারত ঠাকুরের শৈল্পিক যোগের দিল্লি কেন্দ্রের প্রধান।  তাঁর সঙ্গে রুক্মিনী দেবী অরুন্দল, যিনি একজন ভারতীয় নৃত্যশিল্পী, ভারতনাট্যমের কোরিওগ্রাফার  ও কর্ণাটকী সংগীতশিল্পী এবং নেপথ্য গায়ক ডি কে পট্টমলের সাথে আত্মীয়তার সম্পর্ক রয়েছে   অদিতি বসন্ত ভ্যালি স্কুলে এবং পরে দিল্লির লেডি শ্রী রাম কলেজে পড়াশোনা করেছেন।  তিনি হিন্দুস্তানী শাস্ত্রীয় এবং পাশ্চাত্য উভয় সংগীতে প্রশিক্ষণ পেয়েছেন। তিনি স্কুল ও কলেজ উভয়েরই প্রতিনিধিত্বকারী একজন দক্ষ পিয়ানোবাদক।  তিনি জানিয়েছেন যে "আমি অভিনয়ের প্রতি আগ্রহী না হওয়া পর্যন্ত সংগীত আমার একমাত্র আবেগ ছিল। সংগীত আমার প্রথম প্রেম "। তিনি যোগের একটি বড়ো অনুরাগী এবং গেম খেলতে ভালোবাসেন।  তিনি যখন কলেজে ছিলেন, তখন তিনি তাঁর মা ঊষা চেঙ্গাপ্পার সাথে এনডিটিভি গুড টাইমসে "বডিলিসিয়াস" নামে একটি স্বাস্থ্য বিষয়ক অনুষ্ঠানের আয়োজন করেছিলেন।   পেশা  তিনি ভারত ঠাকুর পরিচালিত তেলুগু চলচ্চিত্র তাকিতা তাকিতায় অভিনয়ের করে প্রথম চলচ্চিত্র জগতে পা রাখেন। এই ছবিতে দেখানো হয়েছে শেষ বর্ষের চূড়ান্ত পরীক্ষা সমাপ্ত করা একদল তরুনের মধ্যে সম্পর্কের টানাপোড়েন। তামিল চলচ্চিত্রে তাঁর অভিষেক হয় কনজাম কফি কনজাম কাধাল ছবিতে অভিনয়ের মাধ্যমে তবে ছবিটি কখনও নাট্য মুক্তি পায়নি।  তিনি এক্স নামে একটি ছবি সম্পন্ন করেছেন, যা ১১ জন চলচ্চিত্র নির্মাতা দ্বারা পরিচালিত।  ছবিটি প্রযোজনা করেছেন মনীশ মুন্ড্রা, সুধীশ কামথ, শিলাদিত্য বোরা। তিনি গুনেশেখরের তেলুগু থ্রিডি পিরিয়ড-নাটক রুদ্রমাদেবী -র শুটিং করছেন, যেখানে তিনি রুদ্রমা দেবীর বোন গণপম্বা চরিত্রে অভিনয় করেছেন।  তিনি দুটি নতুন তামিল প্রকল্পে চুক্তিবদ্ধ হয়েছেন, তার একটি রা, যেটি একটি বিজ্ঞান কল্পকাহিনী নির্ভর ছবি এবং মুন মুনু ভার্থাই, একটি রোমান্টিক কৌতুকপূর্ণ ছবি।   চলচ্চিত্রের তালিকা   বছর  চলচ্চিত্র  ভূমিকা  ভাষা  মন্তব্য  ২০১০  তাকিতা তাকিতা  নন্দিনী  তেলুগু  ২০১৪  রা  রানিয়া  তামিল  ২০১৫  এক্স: পাস্ট ইস প্রেজেন্ট  আস্ত  হিন্দি  ২০১৫  রুদ্রমাদেবী  গণপাম্বা  তেলুগু  ২০১৫  মুন মুনু ভারথা  অঞ্জলি  তামিল  ২০১৫  মোদু মুক্কালো চ্যাপলন্তে  অঞ্জলি  তেলুগু  ২০১৯  দ্য লিস্ট অফ দিজ: দ্য গ্রাহাম স্ট্যাইন  শান্তি বন্দ্যোপাধ্যায়  ইংরেজি    তথ্যসূত্র    বহিঃসংযোগ      বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:বেঙ্গালুরুর অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী
'ইস্টার্ন কেবলস লিমিটেড' বাংলাদেশ সরকারের মালিকানাধীন টেলিকম সরঞ্জাম ও তার উৎপাদনকারী সংস্থা। ইস্টার্ন কেবল বাংলাদেশের তার এবং পরিবাহকের বৃহত্তম উৎপাদনকারী প্রতিষ্ঠান । মোঃ রইস উদ্দিন এবং উশাময় চাকমা প্রতিষ্ঠানটির চেয়ারম্যান ও ব্যবস্থাপনা পরিচালকের দায়িত্বে রয়েছেন। এটি বাংলাদেশ ইস্পাত ও প্রকৌশল কর্পোরেশনের একটি সহায়ক সংস্থা।   ইতিহাস  ইস্টার্ন কেবলস লিমিটেড ১৯৬৭ সালে চট্টগ্রামের পতেঙ্গায় প্রতিষ্ঠিত হয় এবং ১৯৭১ সালের ১ মার্চ থেকে বাণিজ্যিক উৎপাদন শুরু করে।  এটি ১৯৮৬ সালে স্টক এক্সচেঞ্জে তালিকাভুক্ত হয়। ২০০৮ সালে, বাংলাদেশ সরকার অ্যাটলাস বাংলাদেশ, ইস্টার্ন কেবলস, জাতীয় টিউবস এবং উসমানিয়া গ্লাস শিট কারখানাটি বেসরকারী করার চেষ্টা করেছিল।কিন্তু সংস্থাগুলোর কর্মীরা এই সিদ্ধান্তের বিরুদ্ধে আদালতে চ্যালেঞ্জ করে।   ২০১৮ সালের মে মাসে, নিয়মিত বার্ষিক সাধারণ সভা অনুষ্ঠিত না করতে পারায় ঢাকা স্টক এক্সচেঞ্জ, ইস্টার্ন কেবলস লিমিটেড সংস্থাকে "এ" বিভাগের শেয়ার থেকে "জেড" বিভাগের শেয়ারে ডাউনগ্রেড করে।  একই মাসে শিল্প মন্ত্রণালয়ের আপত্তির মুখেও বিআরবি কেবল ইন্ডাস্ট্রিজ লিমিটেড, যা একটি বেসরকারি তার উৎপাদন কারখানা , ইস্টার্ন ক্যাবলের ৩০ শতাংশ শেয়ার শেয়ার বাজার থেকে কিনেছিল। বাংলাদেশ সরকার ৫১ শতাংশ শেয়ারের মালিকানা পায়, বাকি অংশ পুঁজিবাজারে থাকে।   কোম্পানিটির, ২০১৮ থেকে ২০১৯ পর্যন্ত পূর্বের উপার্জন ২২৯ শতাংশ হ্রাস পেয়েছে।    তথ্যসূত্র   বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:চট্টগ্রাম ভিত্তিক সংগঠন বিষয়শ্রেণী:১৯৬৭-এ প্রতিষ্ঠিত বিষয়শ্রেণী:১৯৬৭-এ পূর্ব পাকিস্তানে প্রতিষ্ঠিত
থাম্ব|275px|অহিংসার প্রতিনিধিত্ব করে ত্রাণ থাম্ব|275px|"অহিংস পরমো ধর্ম" (অ-আঘাত হল সর্বোচ্চ পুণ্য/ধর্ম) বিবৃতি সহ জৈন মন্দিরে ছবি আঁকা।  অহিংসা () হলো জৈনধর্মে মৌলিক নীতি যা এর নীতিশাস্ত্র ও মতবাদের মূল ভিত্তি। অহিংসা শব্দের অর্থ হল হিংসাহীন, অ-আঘাত এবং যেকোনও প্রাণের ক্ষতি করার ইচ্ছার অনুপস্থিতি। নিরামিষবাদ, নিরামিষ ভোজন এবং জৈনদের অন্যান্য অহিংস অনুশীলন এবং আচার-অনুষ্ঠানগুলি অহিংসার নীতি থেকে প্রবাহিত। জৈন শাস্ত্রে অহিংস নীতির পাঁচটি সুনির্দিষ্ট লঙ্ঘন রয়েছে - পশুদের বাঁধা, প্রহার করা, অঙ্গ-প্রত্যঙ্গ বিকৃত করা, অতিরিক্ত বোঝা, খাদ্য ও পানীয় বন্ধ রাখা। অন্য কোনো ব্যাখ্যা ব্যক্তিগত পছন্দের বিষয় এবং ধর্মগ্রন্থ দ্বারা অনুমোদিত নয়।  অহিংসের জৈন দর্শন অন্যান্য দর্শনে পাওয়া অহিংসার ধারণা থেকে একেবারেই আলাদা। সহিংসতা সাধারণত অন্যদের ক্ষতি করার সাথে জড়িত। কিন্তু জৈন দর্শন অনুসারে, সহিংসতা বলতে বোঝায় প্রাথমিকভাবে নিজের আত্মাকে আঘাত করা - এমন আচরণ যা আত্মার মোক্ষ (জন্ম ও মৃত্যুর চক্র থেকে মুক্তি) অর্জনের ক্ষমতাকে বাধা দেয়। একই সাথে এটি অন্যদের প্রতি সহিংসতাকেও বোঝায় কারণ অন্যদের ক্ষতি করার এই প্রবণতাই শেষ পর্যন্ত নিজের আত্মার ক্ষতি করে। তদ্ব্যতীত, জৈনরা অহিংসার ধারণাটি কেবল মানুষের মধ্যেই নয়, সমস্ত প্রাণী, উদ্ভিদ, অণুজীব এবং প্রাণ বা জীবনের সম্ভাবনা রয়েছে এমন সমস্ত প্রাণীর কাছে প্রসারিত করে। সমস্ত জীবন পবিত্র এবং সবকিছুরই তার সর্বোচ্চ সম্ভাবনায় নির্ভীকভাবে বেঁচে থাকার অধিকার রয়েছে। যারা অহিংসার ব্রত নিয়েছে তাদের ভয় পাওয়ার দরকার নেই। জৈন ধর্মের মতে, জীবনের সুরক্ষা, যাকে  অভয়দানমও বলা হয়, হল সর্বোচ্চ দাতব্য যা একজন ব্যক্তি করতে পারেন। "Giving protection always to living beings who are in fear of death is known as abhayadana"  অহিংসা শুধুমাত্র শারীরিক সহিংসতার অনুপস্থিতিকে নির্দেশ করে না, তবে যে কোনো ধরনের সহিংসতায় লিপ্ত হওয়ার ইচ্ছার অনুপস্থিতিও নির্দেশ করে। "Even an intention of killing is the cause of the bondage of Karma, whether you actually kill or not; from the real point of view, this is the nature of the bondage of Karma." জৈনরা যুগে যুগে নিরামিষবাদ ও অহিংসার পক্ষে জোরালোভাবে সমর্থন দিয়ে আসছে।   তথ্যসূত্র    উৎস                   Alt URL                          বিষয়শ্রেণী:জৈন দার্শনিক ধারণা বিষয়শ্রেণী:জৈন দর্শন
সিলি হল সামোয়ার সাওয়াই দ্বীপের দক্ষিণ দিকের একটি গ্রাম। সিলি অভ্যন্তরীণভাবে অবস্থিত, সামোয়ার বেশিরভাগ গ্রামের বিপরীতে যা সমুদ্রের ধারে বসতি। গ্রামটি পালাউলি ১ এর নির্বাচনী এলাকার মধ্যে অবস্থিত। গ্রামটির জনসংখ্যা ১৯৭১।  সিলির লোকেরা তাদের জীবিকা নির্বাহের জন্য কৃষির উপর নির্ভর করে। উপকূল থেকে দূরে অবস্থানের কারণে, মাছ ধরা গ্রামের অর্থনীতিতে ন্যূনতম প্রভাব ফেলে। সিলি নদী, সামোয়ার বেশিরভাগ প্রাকৃতিক সম্পদ এবং জমির মতো, গ্রামের মালিকানাধীন ঐতিহ্যবাহী জমিতে অবস্থিত। মানুষের কাছে নদীটির সাংস্কৃতিক ও ঐতিহাসিক গুরুত্ব রয়েছে। ঐতিহ্যগত জ্ঞান এবং সংরক্ষণ গ্রাম শাসনের একটি মূল বিষয়। সমস্ত ফসলের জন্য জৈব চাষ ব্যবহার করা হয় এবং কীটনাশক ও রাসায়নিকের ব্যবহার নিষিদ্ধ।  সাম্প্রতিক বছরগুলিতে, পরিবেশগত এবং সাংস্কৃতিক কারণের কারণে সিলি  জমিতে একটি জলবিদ্যুৎ কেন্দ্র নির্মাণের জন্য সামোয়া সরকারের একটি পরিকল্পনা প্রত্যাখ্যান করেছিল। হাইড্রো প্রকল্পটি এশিয়ান ডেভেলপমেন্ট ব্যাংক (এডিবি) থেকে সমর্থন পেয়েছে যা সামোয়ান সরকার এবং তার ইলেকট্রিক পাওয়ার কর্পোরেশনকে (ইপিসি) পুনর্নবীকরণযোগ্য জ্বালানি প্রকল্পে উচ্চ অগ্রাধিকার বিনিয়োগ করতে সহায়তা করে। এডিবি ২০৯৩ সালে হাইড্রো প্রকল্পের জন্য সরকারকে ০.৩ মিলিয়ন মার্কিন ডলার দিয়েছিল। গ্রামের প্রধানরা (মাতাই) দাবি করেছেন যে প্রকল্পটি তাদের জলকে দূষিত করবে এবং পরিবেশকে নষ্ট করবে।   তথ্যসূত্র   বিষয়শ্রেণী:পালাউলির জনবহুল স্থান বিষয়শ্রেণী:উইকিউপাত্তে স্থানাঙ্ক আছে
চিরশ্রী অঞ্চন (জন্ম: ৮ এপ্রিল ১৯৯৭) একজন ভারতীয় অভিনেত্রী, যিনি তুলু, কন্নড়, তেলুগু এবং তামিল চলচ্চিত্রে অভিনয় করেন।   প্রারম্ভিক জীবন  চিরশ্রী অঞ্চন ১৯৯৭ সালের ৮ এপ্রিল ম্যাঙ্গালোরে একটি তুলু ভাষী বিল্লাভা পরিবারে জন্মগ্রহণ করেন।   কর্মজীবন  চিরশ্রী ২০১৬ সালের তুলু চলচ্চিত্র পবিত্র দিয়ে অভিনয়ে আত্মপ্রকাশ করেছিলেন, যেটি বক্স অফিসে বাণিজ্যিকভাবে সফল হয়েছিল। তার অভিনীত পরবর্তী চলচ্চিত্রটি ছিল প্রজ্জ্বল কুমার আত্তাবর পরিচালিত রাম্বারূতি (২০১৬)। চিরশ্রী যথাক্রমে তেলুগু এবং কন্নড় চলচ্চিত্র আমে আতাদাইতে (২০১৬) এবং কল্পনা ২ (২০১৬)-এর জন্য চুক্তিবদ্ধ হয়েছিলেন।  চিরশ্রীকে অরবিন্দ কৌশিক পরিচালিত হুলিরায়া (২০১৭)-তেও দেখা যায়।  তিনি ইয়েনদামুরি বীরেন্দ্রনাথ পরিচালিত তেলুগু চলচ্চিত্র দুপ্পাতলো মিন্নাগু (২০১৯)-এ মুখ্য চরিত্রে অভিনয় করেছিলেন।   চলচ্চিত্রের তালিকা  + সূত্র এখনও মুক্তি না পাওয়া চলচ্চিত্রগুলি বোঝায়   বছর শিরোনাম  পরিচালক  ভাষা  মন্তব্য  ২০১৬  পবিত্র  নাগা ভেঙ্কটেশ  তুলু তুলু চলচ্চিত্রে অভিষেক  রাম্বারূতি  প্রজ্জ্বল কুমার আত্তাবর তুলু  কল্পনা ২  আর. অনাথা রাজু  কন্নড় কন্নড় চলচ্চিত্রে অভিষেক  ২০১৭  আমে আতাদাইতে  সূর্য নারায়ণ  তেলুগু তেলুগু চলচ্চিত্রে অভিষেক   হুলিরায়া  অরবিন্দ কৌশিক  কন্নড়    ২০১৮  শিবানা পদা  কন্নড়  করিকম্বালিয়াল্লি মিদিনাগা  কন্নড়  ২০১৯  উদুম্বা  কন্নড়  আঘাবান  তামিল তামিল চলচ্চিত্রে অভিষেক  আপিনা মাথা ইয়েদেগে  তুলু    পুরস্কার  চিরশ্রী ২০১৬ সালে জনপ্রিয় একটি তুলু চলচ্চিত্র পুরস্কার অনুষ্ঠানে 'ভিউয়ার্স চয়েজ শ্রেষ্ঠ অভিনেত্রী' পুরস্কার জিতেছিলেন। তিনি ২০১৮ সালে রেড এফএম চলচ্চিত্র পুরস্কারে তার অভিনীত প্রথম চলচ্চিত্র পবিত্র-এর জন্য শ্রেষ্ঠ অভিনেত্রীর পুরস্কারও অর্জন করেছিলেন।   তথ্যসূত্র    বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তুলু ব্যক্তি বিষয়শ্রেণী:মাঙ্গলুরুর অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী
ব্রেন্ডা ফ্রিকার (; জন্ম: ১৭ ফেব্রুয়ারি ১৯৪৫) হলেন একজন আইরিশ অভিনেত্রী। তিনি ত্রিশটির অধিক চলচ্চিত্র ও টেলিভিশন নাটকে অভিনয় করেছেন। তিনি মাই লেফট ফুট (১৯৮৯) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। তিনি প্রথম আইরিশ অভিনেত্রী হিসেবে এই পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্রসমূহ হল হোম অ্যালোন টু: লস্ট ইন নিউ ইয়র্ক (১৯৯২), সোয়ান (১৯৯৬), দ্য ওয়ার ব্রাইড (২০০১), ভেরোনিকা গেরিন (২০০৩), ইনসাইড আই অ্যাম ড্যান্সিং (২০০৪), এবং আলবার্ট নবস (২০১১)। ২০১৪ সালে তিনি অভিনয় থেকে সাময়িকভাবে অবসর নেন।  প্রারম্ভিক জীবন ফ্রিকার ১৯৪৫ সালের ১৭ই ফেব্রুয়ারি আয়ারল্যান্ডের ডাবলিনে জন্মগ্রহণ করেন। তার পিতা ডেসমন্ড ফ্রেডরিক ফ্রিকার ছিলেন কৃষি অধিদপ্তরের কর্মকর্তা ও দি আইরিশ টাইমস-এর সাংবাদিক এবং মাতা বিনা (জন্মনাম: মার্ফি) ছিলেন স্ট্র্যাটফোর্ড কলেজের শিক্ষক। কৈশোরে তিনি তার পিতার পদাঙ্ক অনুসরণ করে সাংবাদিকতায় কর্মজীবন গড়তে চেয়েছিলেন।  অভিনয় জীবন শুরুর পূর্বে তিনি দি আইরিশ টাইমস-এর শিল্পকলা বিভাগের সহ-সম্পাদক ছিলেন এবং প্রতিবেদক হওয়ার ইচ্ছা পোষণ করতেন। ১৯ বছর বয়সে তিনি হঠাৎ করেই অভিনয়ের সুযোগ পান এবং ১৯৬৪ সালে উইলিয়াম সমারসেট মমের উপন্যাস অবলম্বনে নির্মিত অব হিউম্যান বন্ডেজ চলচ্চিত্রে ছোট অনুল্লেখ্য চরিত্রে অভিনয় করেন। পরবর্তী কালে তিনি আয়ারল্যান্ডের প্রথম সোপ অপেরা টোলকা রো-এ অভিনয় করেন।  কর্মজীবন ফ্রিকার মাই লেফট ফুট (১৯৮৯) চলচ্চিত্রে অভিনয় করে আন্তর্জাতিক অঙ্গনে প্রশংসিত হন। এই ছবিত ড্যানিয়েল ডে-লুইস অভিনীত ক্রিস্টি ব্রাউন চরিত্রে মায়ের ভূমিকায় অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। তিনি প্রথম আইরিশ অভিনেত্রী হিসেবে এই পুরস্কার অর্জন করেন। এছাড়া তিনি সেরা পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন এবং লস অ্যাঞ্জেলেস ফিল্ম ক্রিটিকস অ্যাসোসিয়েশন পুরস্কার অর্জন করেন। পরের বছর তিনি মাই লেফট ফুট ছবির রচয়িতা ও পরিচালক জিম শেরিডানের দ্য ফিল্ড ছবিতে রিচার্ড হ্যারিসের বিপরীতে ম্যাগি ম্যাকাবি চরিত্রে অভিনয় করেন।  অস্কার বিজয়ের পর ফ্রিকার হলিউডের কয়েকটি বড় বাজেটের চলচ্চিত্রে কাজ করেন, তন্মধ্যে উল্লেখযোগ্য হল ক্রিসমাস ক্লাসিক হোম অ্যালোন টু: লস্ট ইন নিউ ইয়র্ক (১৯৯২)। ১৯৯৩ সালে তিনি সো আই ম্যারিড অ্যান এক্স মার্ডারার ছবিতে মাইক মেয়ার্স অভিনীত উয়িকলি ওয়ার্ল্ড নিউজের চার্লি ম্যাকেঞ্জি চরিত্রের মা ম্যারি ম্যাকেঞ্জি চরিত্রে এবং ১৯৯৪ সালে পারিবারিক হাস্যরসাত্মক অ্যাঞ্জেলস ইন দ্য আউটফিল্ড ছবিতে জোসেফ গর্ডন-লেভিটের চরিত্রের মাতৃস্বরূপ তত্ত্বাবধায়ক চরিত্রে অভিনয় করেন।  তথ্যসূত্র  বহিঃসংযোগ       বিষয়শ্রেণী:১৯৪৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর আয়ারল্যান্ডীয় অভিনেত্রী বিষয়শ্রেণী:আয়ারল্যান্ডীয় টেলিভিশন অভিনেত্রী বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী বিষয়শ্রেণী:আয়ারল্যান্ডীয় চলচ্চিত্র অভিনেত্রী বিষয়শ্রেণী:২০শ শতাব্দীর আয়ারল্যান্ডীয় অভিনেত্রী
কার্টুন নেটওয়ার্ক যুক্তরাষ্ট্রভিত্তিক একই নামের চ্যানেলের ইতালীয় সংস্করণ, যা স্কাই ইতালিয়া এবং ইউপিসি সুইজারল্যান্ড প্ল্যাটফর্মে উপলব্ধ। এটি এর আন্তর্জাতিক বিভাগের অধীনে ওয়ার্নার ব্রস. ডিসকভারি দ্বারা মালিকানাধীন, এবং বেশিরভাগ অ্যানিমেটেড অনুষ্ঠান প্রচারিত করে। চ্যানেলটি মূলে ১৯৯৩ সালের সেপ্টেম্বরে বড় প্যান-ইউরোপীয় ফিডের অংশ হিসেবে উদ্বোধন হয়েছিল।   ইতিহাস  ১৯৯৬ সালের ৩১ জুলাইতে কার্টুন নেটওয়ার্কের ইতালীয় ফিড স্যাটেলাইট পে টেলিভিশন প্ল্যাটফর্ম তেলে+ দিজিতালেয়ে সম্প্রচার শুরু করে, এবং পরে এটি স্ট্রিম টিভির কেবল ও স্যাটেলাইট প্ল্যাটফর্মে উপলব্ধ হয়।  ২০০৩ সালের ৩১ জুলাইতে দুটি আগের পে টিভি প্রোভাইডারদের একত্রীকরণের কারণে কার্টুন নেটওয়ার্ক ইতালি শুধু স্কাই ইতালিয়াতে উপলব্ধ হয়ে গেলো। সেই দিনে এর +১ টাইমশিফ্ট ফিড সম্প্রচার শুরু করে।  ২০০৬ সালের ১৩ সেপ্টেম্বরে চ্যানেলটি নতুন লোগো পাওয়ার সাথে "ওয়েভ" যুগে রূপান্তর হয়। ২০০৮ সালের ৮ ডিসেম্বরে চ্যানেলটি মিডিয়াসেট প্রিমিয়ামে উপলব্ধ হয়।  ২০১০ সালের ২৯ নভেম্বরে চ্যানেলটি আবার রূপান্তর হয় "চেক ইট." যুগে, সাথে একটি নতুন স্লোগান, "চে নে"। ২০১৬ সালের ২৮ নভেম্বরে চ্যানেলটির এইচডি সংস্করণের উদ্বোধন হয় শুধু স্কাই ইতালিয়ায়। ২০১৮ সালের ১ জুনে এটি মিডিয়াসেট প্রিমিয়ামে সম্প্রচার বন্ধ করে।  ২০২০ সালের ১ মেতে চ্যানেলটি নাওতে উপলব্ধ হয়, এর বন্ধের পর ডিজনি চ্যানেলকে প্রতিস্থাপন করে। ২০২০ সালের ১৫ ডিসেম্বরে কার্টুন নেটওয়ার্কের এসডি ফিডটি বন্ধ করে দেওয়া হয়, সুতরাং এটি শুধু এইচডিতে উপলব্ধ। যাইহোক এর টাইমশিফ্ট চ্যানেলটি এখনো এসডিতে উপলব্ধ।   লোগোসমূহ    কার্টুন নেটওয়ার্ক +১  ২০০৩ সালের ৩১ জুলাইতে উদ্বোধন কার্টুন নেটওয়ার্ক +১ হচ্ছে কার্টুন নেটওয়ার্কের ১ ঘণ্টার টাইমশিফ্ট চ্যানেল, যা সাময়িক বিশেষ অনুষ্ঠান প্রচারিত করার চ্যানেল হিসেবেও ব্যবহার করা হয়।  ২০১৭ সালের ৪ থেকে ১২ ফেব্রুয়ারির পর্যন্ত কার্টুন নেটওয়ার্ক +১, যুক্তরাজ্য সংস্করণের সাথে, শুধু লেগো ধারাবাহিক এবং চলচ্চিত্র প্রচারিত করেছে। অনুষ্ঠানসূচীটি ২০১৮ সালের ২৭ অক্টোবর থেকে ৪ নভেম্বর পর্যন্ত এবং ২০১৯ সালের ১৮ থেকে ২৭ অক্টোবর পর্যন্ত পুনঃপ্রচার হয়।  ২০২১ সালের ৪ থেকে ১৪ মার্চ পর্যন্ত চ্যানেলটি শুধু উই বেয়ার বেয়ারস ধারাবাহিক এবং চলচ্চিত্র প্রচারিত করেছে।   অনুষ্ঠানসমূহ   অ্যাডভেঞ্চার টাইম (শুধু শনিবারে)  অ্যাপেল অ্যান্ড অনিয়ন  উই বেবি বেয়ারস  উই বেয়ার বেয়ারস  ক্রেগ অফ দ্য ক্রিক  জেলিস্টোন!  টিন টাইটান্স গো!  ডিসি সুপার হিরো গার্লস  দ্য অ্যামেজিং ওয়ার্ল্ড অফ গামবল  দ্য ফাঞ্জিজ!  পাওয়ার প্লেয়ারস  বায়োনিক ম্যাক্স  বি কুল, স্কুবি-ডু!  বেন ১০ (শুধু শনিবারে)  ভিক্টর অ্যান্ড ভ্যালেন্টিনো  লুনি টিউনস কার্টুনস  লেগো নিনজাগো  রোবটবয় (শুধু রাতে)  স্টিভেন ইউনিভার্স (শুধু শনিবারে)   তথ্যসূত্র   বহিঃসংযোগ www.CartoonNetwork.it (ইতালীয়তে প্রাতিষ্ঠানিক ওয়েবসাইট)  বিষয়শ্রেণী:শিশুতোষ টেলিভিশন নেটওয়ার্ক বিষয়শ্রেণী:কার্টুন নেটওয়ার্ক বিষয়শ্রেণী:ইতালির টেলিভিশন চ্যানেল বিষয়শ্রেণী:সুইজারল্যান্ডের টেলিভিশন স্টেশন বিষয়শ্রেণী:ইতালীয় ভাষার টেলিভিশন স্টেশন বিষয়শ্রেণী:১৯৯৬-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:টার্নার ব্রডকাস্টিং সিস্টেম ইতালি